Държавен вестник, бр. 16, 2011 г., стр. 13

БРОЙ  16	
Д Ъ Р Ж А В Е Н  В Е С Т Н И К 	
СТР.  13  
6. методически ръководи и координира 
обмена на информация с регионалните и 
местните власти във връзка с разработването 
и изпълнението на програмите за опазване на 
околната среда на общините; 
7. участва в национални и международни 
работни групи, съвети и други за разработване 
на политики, свързани с околната среда;
8. координира и участва в разработването 
на прегледи, анализи и прогнози, обработка на 
статистически данни, необходими за формиране 
на националната политика за околна среда;
9. проучва и анализира международния 
опит, тенденции и политики по отношение на 
развитието на сектор „Околна среда“ с цел 
прилагането им в процеса на разработване 
и реализиране на националната политика по 
околна среда;
10. координира финансирането на екологични 
проекти от държавния бюджет;
11. участва в разработването на икономичес-
ки инструменти, свързани с околната среда;
12. координира партньорството и обмена 
на информация с Националния статистически 
институт и академичните среди;
13. координира поддържането на информа­
ционна система за инфраструктурни проекти 
с национално значение в частта за сектор 
„Околна среда“; 
14. координира дейностите в системата на 
министерството, свързани с участието на об­
ществеността, неправителствени организации 
и други заинтересувани страни във вземането 
на решения за околната среда;
15. координира подготовката и провеждането 
на кампании за повишаване на общественото 
съзнание и култура в областта на околната среда;
16. осъществява контрол върху дейността на 
регионалните инспекции по околната среда и 
водите (РИОСВ);
17. методически ръководи и координира 
РИОСВ по отношение на планирането, про­
веждането и отчитането на контролната им 
дейност;
18. координира и участва в разработването 
на ръководства, методически указания и инфор­
мационни материали, свързани с контролната 
дейност на РИОСВ;
19. обработва документацията за налагане 
на санкции за наднормено замърсяване, когато 
компетентен е министърът;
20. участва в работни групи, съвети и други, 
свързани с осъществяването на контрола и 
дейността на РИОСВ;
21. методически ръководи и координира дей­
ността на РИОСВ при възникване на аварийни 
ситуации и замърсявания на околната среда;
22. анализира осъществяваната контролна 
дейност на РИОСВ и обобщава резултатите на 
национално ниво;
23. обработва получените сигнали за еко­
логично замърсяване (от „Зелен телефон“, 
входяща кореспонденция и електронна поща 
на министерството).“
10. Член 36 се изменя така: 
„Чл. 36. Дирекция „Опазване чистотата на 
въздуха“ осъществява: 
1. разработването и/или координацията по 
разработването на закони, подзаконови нор­
мативни актове, методики, инструкции и др., 
свързани с политиката по опазване чистотата 
на атмосферния въздух;
2. организацията по разработването на 
норми за качеството на атмосферния въздух 
(КАВ) и алармени прагове за информиране на 
населението, за съдържание на вредни вещества 
в горивата и свързаните с тях технически и 
качествени изисквания и за допустими емисии 
на вредни вещества, изпускани в атмосферния 
въздух от неподвижни източници;
3. координацията на дейностите, свързани с 
осъществяването на контрола върху спазването 
на нормите по т. 2;
4. координацията, съвместно с компетентните 
министерства и ведомства, на дейностите по 
ограничаване емисиите на вредни вещества от 
подвижни източници;
5. координацията на дейностите по разработ­
ването и изпълнението на програми за достигане 
и поддържане на установените норми за КАВ, 
както и на оперативни планове за действие в 
случаите на превишаване на установените нор­
ми и/или алармени прагове на територията на 
страната, при неблагоприятни метеорологични 
условия и други фактори;
6. координацията на дейностите по осигу­
ряване изпълнението на националните и евро­
пейските нормативни изисквания за оценка на 
КАВ чрез измервания; 
7. организиране на разработването и коор­
диниране прилагането на нормативни актове, 
национални и секторни програми и/или пла­
нове за действие във връзка с изпълнението 
на задълженията на страната по Конвенцията 
за трансгранично замърсяване на въздуха на 
далечни разстояния (КТЗВДР) и съответните 
европейски нормативни изисквания за ограни­
чаване на емисиите в атмосферния въздух от 
определени производства и дейности (големи 
горивни инсталации, промишлени инсталации, 
дейности, свързани с употребата на разтвори­
тели, инсталации за съхраняване, товарене и 
разтоварване на бензини и др.);
8. организиране на разработването и коор­
диниране прилагането на нормативни актове, 
национални и секторни програми и/или планове 
за действие във връзка с изпълнението на за­
дълженията на страната в рамките на Виенската 
конвенция за защита на озоновия слой;
9. координацията на дейностите по извършва­
нето на годишните инвентаризации по КТЗВДР 
и на веществата, нарушаващи озоновия слой;
10. оценяване на проекти, свързани със замя­
ната на вещества, разрушаващи озоновия слой;
11. извършване на проверки за осигуряване 
на качеството на данните от инвентаризацията 
на парниковите газове.“